Diari Oficial de la Generalitat Valenciana


Sumari del DOGV 338, del 07-02-1986 (1986/805705)

ORDRE d'11 de gener de 1986, de la Conselleria d'Agricultura i Pesca, per la qual es convoca una beca per a postgraduats.
-------------------------------------------------------------------------------------------------------------------------

### Dades del document

Número de DOGV
:   338

Data del DOGV
:   07-02-1986

Secció del DOGV
:   ALTRES DISPOSICIONS

Número del document
:   1986/805705


Data del document
:   11-01-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'11 de gener de 1986, de la Conselleria d'Agricultura i Pesca, per la qual es convoca una beca per a postgraduats.  
La necessitat patent que té la Conselleria d'Agricultura i Pesca de disposar de tècnics especialistes en diferents matèries, obliga a continuar la tasca de formació de professionals en temes d'economia agrària. Als efectes de conseguir dita finalitat,   
ORDENE:   
Article 1r  
Candidats.   
Podran optar a la beca els Enginyers Agrònoms, Enginyers de Forest i els Llicenciats en Ciències Econòmiques o Empresarials.   
Article 2n  
Durada.   
El període de fruïció de la beca serà d'un any a partir del moment de la concessió La incorporació del seleccionat a les activitats de la Conselleria serà immediata.   
Article 3r  
Dotació.   
La beca tindrà una dotació de 50.000 pessetes mensuals, i també inclourà una assegurança d'assistència mèdica per al becari.   
Article 4t  
Documentació i termini de presentació.   
4.1. Els candidats hauran de remetre a la Secretaria General de la Conselleria d'Agricultura i Pesca (carrer Sant Vicent, 83-8é, 46323 València), durant els quinze dies següents a la publicació de la present convocatòria, el currículum vitae amb les dades personals (nom i cognoms, data de naixement, adreça, telèfon, etc.) l?expedient acadèmic, i qualsevol altre mèrit docent, d'investigació, professional o de coneixement d'idiomes, que hom vulga sotmetre a consideració. Es valoraran solament els degudament documentats pels candidats.   
4.2. Els candidats seran convocats a una entrevista personal per tal de fer-ne la selecció.   
Article 5é  
Concessió de la beca.   
5.1. La beca serà concedida per Resolució de la Secretaria General de la Conselleria d'Agricultura i Pesca.   
5.2. Els candidats, pel fet de sol·licitar la beca, renuncien a tota mena d'acció judicial o extrajudicial contra la Resolució de la Secretaria General i accepten íntegrament el contingut d'aquesta convocatòria.   
Article 6é  
Obligacions del becari.   
6.1. El becari realitzarà aquelles activitats que li siguen encomanades en el Servei d'Estudis, Documentació i Estadística de la Secretaria General, per tal d'assolir els objetius de pràctica professional i formació en l'àrea de l'economia agrària que la convocatòria persegueix.   
6.2. Els becaris estaran obligats a tenir una dedicació a les activitats a què fa referència el punt. 6.1., de trenta hores setmanals.   
6.3. La Conselleria d'Agricultura i Pesca s'encarregarà d'ordenar les activitats del becari així com de resoldre les incidències que es produesquen durant el període de fruïció de la beca. La Conselleria podrà deixar-la sense efecte en el cas que es produís incompliment de les obligacions per part del becari.   
València, 11 de gener de 1986.   
El Conseller d'Agricultura i Pesca,  
LLUIS FONT DE MORA I MONTESINOS